માનવમિત્ર,રાજપીપળા:નર્મદા જિલ્લાના ડેડીયાપાડા તાલુકાના ભરાડા ગામે દારૂની રેઇડમાં ગયેલી એલસીબીની ટીમ પર બુટલેગરોએ તલવાર વડે જોરદાર હુમલો કરતાં એક કોન્સટેબલને ઇજા પહોંચી હતી. પોલીસે સ્થળ પરથી ત્રણ આરોપીઓની ધરપકડ કરી તેમને દેડીયાપાડા નગરમાં લઇ આવી હતી અને જાહેરમાં તેમનું સરઘસ કાઢી ઉઠબેસ કરાવી હતી. જિલ્લામાં બે મહિનાના ટુંકા ગાળામાં બુટલેગરોના પોલીસ પર હુમલાનો બનાવ બન્યો છે. થોડા સમય અગાઉ પણ ગરૂડેશ્વર નજીક એસીપીની જીપ પર બુટલેગરોએ પથ્થરમારો કર્યો હતો.